Predlaganje članov volilnih odborov za izvedbo lokalnih volitev 2026

Za nedeljo, 15. novembra 2026 so razpisane redne volitve v občinske svete, redne volitve županov in redne volitve v svete krajevnih skupnosti na območju Občine Sevnica.

Za dan razpisa volitev, s katerim začnejo teči roki za volilna opravila, se šteje ponedeljek, 7. september 2026. 

Politične stranke, druge organizacije občanov v občini ter občani lahko najpozneje v desetih dneh po razpisu volitev dajo svoje predloge za imenovanja predsednika in članov volilnega odbora ter njihovih namestnikov občinski volilni komisiji.

Organizacije in občani, ki so zainteresirani za delo v volilnem odboru, lahko svoj predlog podajo na priloženem obrazcu, ki ga izpolnjenega pošljejo po elektronski pošti na naslov: uprava@obcina-sevnica.si ali pa ga oddate v Sprejemni pisarni Občine Sevnica, najkasneje do 17. 9. 2026.

